শিৱসাগৰ জিলাৰ অনুসূচিত জাতি ছাত্ৰ সন্থাই ৫ দফীয়া দাবী উত্থাপন কৰি আজি শিৱসাগৰ জিলা উপায়ুক্তৰ কাৰ্য্যালয়ৰ সন্মুখত এক অৱস্থান ধৰ্মঘটৰ কাৰ্যসূচী ৰূপায়ণ কৰে।
অৱস্থান ধৰ্মঘট কাৰ্যসূচীটোত সংগঠনটোৱে 'অসমৰ বান গৰাখহনীয়াক ৰাষ্ট্ৰীয় সমস্যা ৰূপে স্বীকৃতি দিয়া, বান গৰাখহনীয়া ৰোধ কৰা, অনুসূচিত জাতিৰ অন্যতম উপজাতি জালো-মালো সকলক বন্ধ হৈ থকা জাতিগত প্ৰমাণ পত্ৰ অতি শীঘ্ৰে দিয়াৰ ব্যৱস্থা কৰা, ভুৱা জাতিগত প্ৰমাণ পত্ৰৰ ক্ষেত্ৰত বিহিত ব্যৱস্থা গ্ৰহণ কৰা আৰু ভূমিহীন অনুসূচিত জাতিৰ লোকসকলৰ ক্ষেত্ৰত খাজানাৰ ৰচিদহীন শিক্ষাগ্ৰহণত ব্যৱহৃত হোৱা প্ৰমাণ পত্ৰ সমূহ আবেদনৰ সুবিধা কৰি দিয়া' আদি ৫ টা দাবী উত্থাপন কৰে।
অৱস্থান ধৰ্মঘট কাৰ্যসূচীৰ পিছত সংগঠনটোৱে শিৱসাগৰ জিলা উপায়ুক্তৰ জৰিয়তে মুখ্যমন্ত্ৰীলৈ স্মাৰকপত্ৰ প্ৰেৰণ কৰে। জিলা উপায়ুক্তৰ হৈ স্মাৰকপত্ৰ গ্ৰহণ কৰে শিৱসাগৰ ৰাজহ চক্ৰ বিষয়া সম্প্ৰীতি গোস্বামীয়ে।
আনহাতে উক্ত দাবী সমূহৰ ক্ষেত্ৰত চৰকাৰৰ পৰা অতিশীঘ্ৰে কোনো সদুত্তৰ লাভ নকৰিলে সংগঠনটোৱে গণতান্ত্ৰিক ভাৱে ইয়াতকৈও জংগী আন্দোলনৰ কাৰ্যসূচী গ্ৰহণ কৰিব বুলি স্পষ্ট কৰি দিয়ে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
